VAIO-käyttöopas

Viite

# ”Memory Stick” -kortin käyttöön liittyviä huomautuksia

Lue seuraavat muistikortin oikeaa käyttöä koskevien varotoimien kuvaukset huolellisesti ennen ”Memory Stick” -muistikortin käyttämistä.

- Pidä ”Memory Stick” poissa lasten ulottuvilta. Sen nielaiseminen voi aiheuttaa tukehtumisriskin.

- Älä kosketa ”Memory Stick” -liitintä sormillasi tai metalliesineillä.

- ”Memory Stick” -muistikortti sisältää herkkiä sähkökomponentteja. Älä taivuta tai pudota sitä tai altista sitä iskuille.

- Älä pura ”Memory Stick” -muistikorttia tai tee siihen muutoksia.

- Älä kastele ”Memory Stick” -muistikorttia.

- Älä käytä tai säilytä tilassa, jossa se voi altistua:

- korkeille lämpötiloille (esimerkiksi aurinkoiselle paikalle pysäköidyssä autossa)

- suoralle auringonvalolle

- suurelle ilmankosteudelle tai syövyttäville aineille

- pölylle

- Käytä vain sellaisia ”Memory Stick” -muistikortteja, jotka ovat VAIO-tietokoneesi tukemien standardien mukaisia. Yhteensopimattomat kortit ja sovittimet saattavat juuttua korttipaikkaan ja vahingoittaa tietokonetta.

- Kirjoitussuojatulle ”Memory Stick” -muistikortille ei voi kirjoittaa tietoja.

- Tärkeät tiedot kannattaa varmuuskopioida.

- Tallennetut tiedot saattavat hävitä tai vioittua seuraavissa tilanteissa:

- ”Memory Stick” -muistikortti poistetaan tai VAIO-tietokone sammutetaan, kun Tietovälineen käyttö -merkkivalo palaa.

- ”Memory Stick” -muistikorttia käytetään paikassa, jossa staattinen sähkö tai sähköiset häiriöt vaikuttavat muistikorttiin.

- Säilytä ”Memory Stick” -muistikorttia kotelossa sitä kuljettaessasi staattisen sähkön kertymisen estämiseksi.

- Ennen kuin käytät ”Memory Stick” -muistikorttia muussa laitteessa kuin tietokoneessa (kuten digitaalikamerassa tai kannettavassa äänilaitteessa), alusta ”Memory Stick” -muistikortti kyseisen laitteen avulla.
  Kaikki laitteet eivät ehkä tue tietokoneiden tiedostomuotoa ja niissä näkyy kehote, jossa suositellaan ”Memory Stick” -muistikortin alustamista. Kopioi tällöin ”Memory Stick” -muistikortin tiedot VAIO-tietokoneeseen ja alusta ”Memory Stick” -muistikortti laitteen avulla. Kaikki ”Memory Stick” -muistikortin tiedot poistetaan, kun alustat sen.
  Lisätietoja on laitteen mukana toimitetussa oppaassa.

- Älä aseta ”Memory Stick” -korttipaikkaan vieraita esineitä.

- ”Memory Stick” -korttipaikkaa voi käyttää vain tuettujen ”Memory Stick” -muistikorttien lukemiseen tai niille kirjoittamiseen, niitä ei voi käyttää muihin tarkoituksiin.

## ”Memory Stick Duo” -kortin käyttöön liittyviä huomautuksia

Älä käytä teräväkärkistä kynää, kun kirjoitat tekstiä ”Memory Stick Duo” -muistikortin etikettiin käyttäessäsi ”Memory Stick Duo” -korttia. Kortin painaminen voi vahingoittaa sen sisäisiä osia.

## ”Memory Stick Micro” -kortin käyttöön liittyviä huomautuksia

- Ennen kuin yrität käyttää ”Memory Stick Micro” (”M2”) -muistikorttia, aseta se ”M2” Duo -sovittimeen. Jos asetat muistikortin ”Memory Stick Duo” -korttipaikkaan suoraan ilman sovitinta, et ehkä saa sitä enää pois korttipaikasta.

- Säilytä ”Memory Stick Micro”- ja ”M2” Duo -sovittimet lasten ulottumattomissa. Niiden nielaiseminen on haitallista.

Aiheeseen liittyvää
Tietoja ”Memory Stick”-ominaisuudesta
Yhteensopiva ”Memory Stick”
”Memory Stick” -muistikortin asentaminen
”Memory Stick” -muistikortin irrottaminen
”Memory Stick” -kortin alustaminen