Εγχειρίδιο χρήσης VAIO

Στοιχεία αναφοράς

# Σημειώσεις για την κατάσταση Αναστολής λειτουργίας

Προτού χρησιμοποιήσετε την κατάσταση Αναστολής λειτουργίας, διαβάστε τις ακόλουθες προφυλάξεις.

- Ορισμένες εφαρμογές ενδέχεται να μην υποστηρίζουν την κατάσταση αναστολής λειτουργίας. Κατά την εκτέλεση εφαρμογών αυτού του είδους, φροντίστε να τις κλείνετε πριν θέσετε τον υπολογιστή VAIO σε κατάσταση αναστολής λειτουργίας.

- Ορισμένες συσκευές USB ενδέχεται να μην υποστηρίζουν την κατάσταση Αναστολής λειτουργίας. Κατά την επαναφορά του υπολογιστή VAIO από κατάσταση αναστολής λειτουργίας, ενδέχεται να μην αναγνωρίσει αυτές τις συσκευές USB, ανάλογα με τον τύπο και τον αριθμό των συνδεδεμένων συσκευών USB.
  Αν δεν μπορείτε να θέσετε τον υπολογιστή σε κατάσταση αναστολής λειτουργίας, αποσυνδέστε όλες τις συσκευές USB και προσπαθήστε ξανά.

- Αν ο υπολογιστής σας VAIO εισέλθει σε κατάσταση Αναστολής λειτουργίας όταν τα Windows ή ο υπολογιστής παρουσιάζουν αστάθεια λειτουργίας, ενδέχεται να μην επανέλθει από την κατάσταση Αναστολής λειτουργίας. Συνιστώνται οι ακόλουθοι χειρισμοί:

- Πριν θέσετε τον υπολογιστή VAIO σε κατάσταση αναστολής λειτουργίας, αποθηκεύστε τα αρχεία σας και κλείστε όλες τις ανοιχτές εφαρμογές.

- Τερματίζετε τη λειτουργία του υπολογιστή σας VAIO κατά περιόδους.

- Ανάλογα με την κατάσταση των Windows, ο υπολογιστής σας VAIO δεν μπορεί να εισέλθει σε κατάσταση Αναστολής λειτουργίας.

- Εάν ο υπολογιστής σας VAIO εισέλθει σε κατάσταση Αναστολής λειτουργίας ενώ εκτελείται μία εργασία, όπως η εγγραφή ενός DVD, η εργασία ενδέχεται να ανασταλεί.

- Με τις προεπιλεγμένες ρυθμίσεις κατάστασης Αναστολής λειτουργίας, η κατάσταση του υπολογιστή αποθηκεύεται στο αποκλειστικό διαμέρισμα όταν ο υπολογιστής σας VAIO μεταβαίνει σε κατάσταση Αναστολής λειτουργίας. Ωστόσο, δεν μπορείτε να κρυπτογραφήσετε αυτό το διαμέρισμα με την κρυπτογράφηση μονάδων δίσκου Windows BitLocker ή άλλες δυνατότητες κρυπτογράφησης μονάδας.
  Αν χρησιμοποιείτε μια λειτουργία κρυπτογράφησης, είναι πολύ σημαντικό να πραγματοποιήσετε πρώτα αποκατάσταση του υπολογιστή σας με τις ρυθμίσεις που δεν θα δημιουργήσουν ένα αποκλειστικό διαμέρισμα έτσι ώστε να μη μείνουν μη κρυπτογραφημένα δεδομένα. [Πληροφ.]

Σχετικό θέμα
Χρήση της κατάστασης Αναστoλής λειτoυργίας
Σημειώσεις για τη χρήση της παροχής ρεύματος
Σημειώσεις για τη χρήση της μπαταρίας