Εγχειρίδιο χρήσης VAIO

Στοιχεία αναφοράς

# Σημειώσεις για την προσθήκη και την αφαίρεση μονάδων μνήμης

Πριν από την προσθήκη ή την αφαίρεση μονάδων μνήμης, διαβάστε προσεκτικά τις ακόλουθες προφυλάξεις.

- Ο υπολογιστής σας VAIO και οι μονάδες μνήμης χρησιμοποιούν εξαρτήματα υψηλής ακρίβειας και τεχνολογία ηλεκτρονικών υποδοχών σύνδεσης. Για να αποφύγετε την ακύρωση της εγγύησης κατά τη διάρκεια της περιόδου εγγύησης του προϊόντος, συνιστούμε τα εξής:

- Για την εγκατάσταση μιας νέας μονάδας μνήμης, θα πρέπει να απευθύνεστε στον αντιπρόσωπο της περιοχής σας.

- Δεν θα πρέπει να πραγματοποιείτε μόνοι σας εγκατάσταση μιας μονάδας μνήμης, αν δεν είστε εξοικειωμένοι με τις εργασίες αναβάθμισης μνήμης σε έναν υπολογιστή.

- Δεν θα πρέπει να αγγίζετε τις υποδοχές σύνδεσης ή να ανοίγετε το κάλυμμα της θήκης της μονάδας μνήμης.

- Για βοήθεια, επικοινωνήστε με ένα εξουσιοδοτημένο κέντρο υποστήριξης/σέρβις της Sony. Για να εντοπίσετε τον πλησιέστερο σε εσάς αντιπρόσωπο ή κέντρο, ανατρέξτε στον ιστότοπο ηλεκτρονικής υποστήριξης. [Πληροφ.]

- Αν προσθέτετε ή αφαιρείτε μονάδες μνήμης μόνοι σας, ενδέχεται να παρουσιαστεί δυσλειτουργία του υπολογιστή σας VAIO, να προκληθεί ατύχημα λόγω βλάβης σε μια υποδοχή ή μονάδα ή να σημειωθεί σφάλμα σύνδεσης. Σε αυτήν την περίπτωση, θα επιβαρυνθείτε με χρέωση για την επισκευή.

- Προσέχετε προκειμένου να μην τραυματίσετε τα χέρια ή τα δάχτυλά σας στα αιχμηρά άκρα της μονάδας μνήμης, στα εσωτερικά εξαρτήματα ή στις πλακέτες κυκλωμάτων του υπολογιστή σας VAIO.

- Προσέχετε προκειμένου να μην μπλέξετε τα δάχτυλά σας σε κάποιο εσωτερικό καλώδιο του υπολογιστή σας VAIO, καθώς με αυτόν τον τρόπο ενδέχεται το καλώδιο να χαλαρώσει ή να αποσυνδεθεί.

- Αν ο υπολογιστής σας VAIO είναι ενεργοποιημένος ενώ υπάρχει στο εσωτερικό του κάποιο υγρό, όπως νερό ή άλλο ξένο σώμα, ενδέχεται να προκληθεί πυρκαγιά. Φροντίζετε να απομακρύνετε τυχόν ξένα σώματα και να προσαρτάτε το κάλυμμα της θήκης της μονάδας μνήμης, πριν από την ενεργοποίηση του υπολογιστή σας VAIO.

- Sony Η Sony δεν παρέχει εγγύηση ότι οι μονάδες μνήμης τρίτων κατασκευαστών θα λειτουργούν στον υπολογιστή σας VAIO. Για πληροφορίες σχετικά με τις μονάδες μνήμης τρίτων κατασκευαστών, συμβουλευτείτε τους αντίστοιχους αντιπροσώπους πωλήσεων.

- Φροντίζετε να απενεργοποιείτε τον υπολογιστή σας VAIO και τις περιφερειακές συσκευές και να αποσυνδέετε όλα τα προσαρτήματα και τα καλώδια σύνδεσης, πριν από την προσθήκη ή την αφαίρεση μονάδων μνήμης. Σε διαφορετική περίπτωση, ενδέχεται να προκληθεί βλάβη στη μονάδα μνήμης, στον υπολογιστή σας VAIO ή στις περιφερειακές συσκευές.

- Για να αποτρέψετε ενδεχόμενη βλάβη στις μονάδες μνήμης από ηλεκτροστατική εκφόρτιση, ακολουθήστε τις παρακάτω οδηγίες:

- Μην εργάζεστε σε μέρη όπου παράγεται εύκολα στατικός ηλεκτρισμός, όπως επάνω σε ένα χαλί.

- Πριν από την προσθήκη ή την αφαίρεση μονάδων μνήμης, αγγίζετε ένα εξωτερικό μεταλλικό αντικείμενο από τον υπολογιστή σας VAIO, προκειμένου να εκμηδενίσετε το στατικό ηλεκτρισμό. Μην αγγίζετε τα μεταλλικά μέρη στο εσωτερικό του υπολογιστή.

- Μην ανοίγετε τη συσκευασία της μονάδας μνήμης, αν δεν είστε έτοιμοι να εγκαταστήσετε τη μονάδα. Η συσκευασία προστατεύει τη μονάδα από ηλεκτροστατική εκφόρτιση (ESD). Για να αποθηκεύσετε τη μονάδα, καλύψτε τη με μια αντιστατική σακούλα ή με ένα φύλλο αλουμινόχαρτου.

- Όταν κρατάτε μια μονάδα μνήμης, μην αγγίζετε τα μικροκυκλώματα ή τον ηλεκτρικό ακροδέκτη της μονάδας.

- Μην εισάγετε μια μονάδα μνήμης στην υποδοχή με την αντίθετη κατεύθυνση. Ενδέχεται να φθαρεί η μονάδα ή η υποδοχή ή να προκληθεί πυρκαγιά στην πλακέτα κυκλωμάτων.

- Χρησιμοποιείτε κατσαβίδι που αντιστοιχεί στο μέγεθος της βίδας (όπως μικροσκοπικό κατσαβίδι).

- Μην αφαιρείτε ή χαλαρώνετε βίδες που δεν προσδιορίζεται ότι πρέπει να αφαιρεθούν.

Σχετικό θέμα
Προσθήκη και αφαίρεση μονάδων μνήμης
Προβολή των πληροφοριών συστήματος